П Р О Т О К О Л   № 20
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 26.10.2021 г., 
чрез видеоконферентна връзка

Днес, 26.10.2021 г. /вторник/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Писмо вх. № ВСС-14371/15.08.2021 г. от главния секретар на АГП с приложени искания от административните ръководители за разкриване на щатни бройки за длъжността „прокурорски помощник“, както следва:
- ОП-Благоевград, ОП-Варна, РП-Варна, ОП-Разград, РП-Разград, РП-Враца, РП-Монтана, РП-Плевен, РП-Добрич, РП-Хасково, 
- писмо вх. № ВСС-14667/25.10.2021 г. от административния ръководител на РП-Перник, 
и писмо вх. № ВСС-14648/25.10.2021 г. от административния ръководител на РП – Велико Търново за разкриване на щатни бройки за длъжността „прокурорски помощник“ и трансформация на 1 свободна щ. бр. за длъжност „съдебен архивар“ в длъжност „административен секретар“.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДА СЕ ИЗИСКА от главния секретар на АГП информация относно:
- бюджетните наличности към настоящия момент и до 31.12.2021 г. за разкриване на нови щатни бройки за длъжността „прокурорски помощник“, и колко щатни бройки могат да бъдат финансово обезпечени;
- броя на свободните щатни бройки по видове длъжности за съдебни служители към настоящия момент, и колко от тях биха могли да бъдат трансформирани в щатни бройки за длъжност „прокурорски помощник“ с оглед преценка на възможностите за удовлетворяване исканията на административни ръководители в ПРБ за осигуряване с прокурорски помощници.
1.2. ИЗПРАЩА предложението от административния ръководител на РП – Велико Търново, в частта за трансформация на 1 свободна щ. бр. за длъжност „съдебен архивар“ в длъжност „административен секретар“, на главния секретар на АГП, за становище.

2. ОТНОСНО: Запитване вх. № ВСС-13742/04.10.2021 г. от районния прокурор на Районна прокуратура – Костинброд за провеждане на конкурс за освободената длъжност „главен счетоводител“.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ИЗПРАЩА запитването от районния прокурор на Районна прокуратура – Костинброд, на главния секретар на АГП, по компетентност.

3. ОТНОСНО: Предложение вх. № ВСС-14482/20.10.2021 г. от главния прокурор за кадрови промени в администрацията на ПРБ – Районна прокуратура – Враца, Районна прокуратура – Русе и Районна прокуратура – Благоевград.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ИЗПРАЩА предложението от главния прокурор за разкриване на една щ.бр. за длъжност „съдебен администратор“ в Районна прокуратура – Враца и една щ.бр. за длъжност „старши специалист – електронна обработка на информацията и статистически данни“ в Районна прокуратура – Русе, на главния секретар на АГП за изразяване на становище относно финансовото обезпечаване на предложените нови длъжности до края на 2021 г. и предвидени ли са за тях средства в проектобюджета на ПРБ за 2022 г.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДАВА СЪГЛАСИЕ за трансформиране на 5 /пет/ щ.бр. за длъжност „съдебен деловодител“ в 4 /четири/ щ.бр. за длъжност „завеждащ служба“ и в 1 /една/ щ.бр. за длъжност „главен специалист – административна дейност“ в щата на Районна прокуратура – Благоевград.
МОТИВИ: След оптимизиране структурата на районните прокуратури към РП-Благоевград бяха разкрити 4 териториални отделения, в които работят съдебни деловодители и секретари и няма утвърдени длъжности за осъществяване ръководство и контрол на администрацията.
След извършена проверка от ОП-Благоевград са констатирани пропуски и различни практики по отношение на деловодната дейност и въвеждането на УИС в териториалните отделения.
Във връзка с гореизложеното и предвид ниското съотношение съдебни служители/магистрати считаме за обосновано предложението за трансформация на 4 щ. бр. за длъжност „съдебен деловодител“ в 4 –„завеждащ служба“ и 1 щ. бр. в „главен специалист – административна дейност“, за извършване на дейност по административното и организационното обслужване на прокуратурата.

Разликата в размера на възнагражденията на предложените за трансформиране щатни бройки ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението в заседание на Прокурорската колегия на Висшия съдебен съвет, насрочено на 03.11.2021 г., за разглеждане и произнасяне. 

4. ОТНОСНО: Решение на Комисия „Бюджет и финанси“ от 20.10.2021 г., т. 47 във връзка с предложение от Севдалин Мавров – член на ВСС и главния секретар на ВСС за сключване на граждански договор за оказване на експертна помощ на членовете на ВСС при осъществяване на връзки с медиите.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТЛАГА произнасяне по решението на Комисия „Бюджет и финанси“ до получаване на становище от дирекция „Правна“. 
/Съгласно решение по протокол № 7/28.03.2019 г. Пленумът упълномощава главния секретар на ВСС да сключва граждански договори с физически лица след съгласуване с КСА при ПК и СК и КБФ/. 
4.2. ИЗПРАЩА решението по т. 4.1. на дирекция „Правна“ с молба да уведомят КСА-ПК за взетото от тях решение.
4.3. След изразяване на становище преписката да се върне на Комисия „Бюджет и финанси“.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА